सेक्रेड स्कूल के बच्चों ने गीत नृत्य प्रस्तुत कर समां बांधा
शहरके सेरसा स्टेडियम में रविवार की शाम रंगारंग कार्यक्रम से बॉलीवुड नाइट कार्यक्रम शुरू हुआ। कार्यक्रम का आयोजन सेक्रेड हार्ट इंग्लिश स्कूल किया गया था। इस दौरान सेक्रेड हार्ट इंग्लिश स्कूल के नन्हें-मुन्ने बच्चों ने फिल्मी गीतों पर नृत्य प्रस्तुत कर समां बांधा। वहीं फादर विजय आनंद भट्ट ने स्वागत भाषण के साथ कार्यक्रम की शुरुआत की। जिसके बाद सेक्रेड स्कूल के बच्चों ने धीम ता रे धीम..., बांग्ला नृत्य कागुनेर मोहुना..., बारबीई गर्ल्स डांस आई बार्बी गर्ल्स..., या या माया या, मिक्की माऊस... पर नृत्य प्रस्तुत किया। तत्पश्चात उपस्थित अतिथियों द्वारा सम्मानित किया गया। सांस्कृतिक कार्यक्रम के अंत में विद्यालय के प्राचार्य अंजलिना फर्नांडों ने धन्यवाद ज्ञापन किया। वहीं देर शाम बॉलीवुड गायक विनोद राठौर और चंदनी मुखर्जी ने फिल्मी गीतों को सुनाकर लोगों को झूमने पर मजबूर कर दिया। अचानक शाम में बारिश के साथ ओला गिरने से भीड़ तितर-बितर हो गई। वहीं जैसे ही बारिश थमी पुन: कार्यक्रम शुरू हो गया। स्टेडियम में हजारों की भीड़ जुटी थी।
hin_Deva hin_Deva